Document ID: 31999R0682

ΚΑΝΟΝΙΣΜΟΣ (ΕΚ) αριθ. 682/1999 ΤΗΣ ΕΠΙΤΡΟΠΗΣ της 29ης Μαρτίου 1999 για τροποποίηση του κανονισμού (ΕΚ) αριθ. 2106/98 περί ειδικών μέτρων παρέκκλισης από τους κανονισμούς (ΕΟΚ) αριθ. 3665/87 και (ΕΟΚ) αριθ. 3719/88 στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1633/98 (2), και ιδίως το άρθρο 13 παράγραφος 12, καθώς και το άρθρο 25,
Εκτιμώντας:
ότι ο κανονισμός (ΕΟΚ) αριθ. 1964/82 της Επιτροπής (3), όπως τροποποιήθηκε από τον κανονισμό (ΕΚ) αριθ. 2469/97 (4), θέσπισε τους όρους χορήγησης ειδικών επιστροφών κατά την εξαγωγή για ορισμένα βόεια κρέατα άνευ οστών 7
ότι ο κανονισμός (ΕΚ) αριθ. 2106/98 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 2790/98 (6), θεσπίζει ειδικά μέτρα τακτοποίησης ορισμένων πράξεων εξαγωγών μετά από τα προβλήματα που υφίστανται στη ρωσική αγορά από το δεύτερο δεκαπενθήμερο του Αυγούστου 1998 7
ότι ο κανονισμός (ΕΚ) αριθ. 2790/98 επέτρεψε ιδίως την κατάργηση ορισμένων τελωνειακών διαδικασιών που έχουν ήδη αναληφθεί 7 ότι πρέπει, για λόγους σαφήνειας, να αποσαφηνιστεί ότι η δυνατότητα αυτή εφαρμόζεται επίσης στα κρέατα άνευ οστών που παράγονται στο πλαίσιο του κανονισμού (ΕΟΚ) αριθ. 1964/82, τα οποία αποτέλεσαν αντικείμενο μερικής εξαγωγής 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Προστίθεται το ακόλουθο άρθρο 2 παράγραφος 3 στον κανονισμό (ΕΚ) αριθ. 2106/98:
«3. Κατά παρέκκλιση του άρθρου 6 πρώτο εδάφιο του κανονισμού (ΕΟΚ) αριθ. 1964/82 και στην περίπτωση που, στις 29 Αυγούστου 1998, δεν έχει εξαχθεί η συνολική ποσότητα κρέατος που προέρχεται από επεξεργασία αφαίρεσης οστών, εφαρμόζονται οι διατάξεις της παραγράφου 2 και η ειδική επιστροφή οριστικοποιείται για τις ποσότητες που έχουν αποτελέσει αντικείμενο δήλωσης εξαγωγής που ακολουθείται από διάθεση στην κατανάλωση σε τρίτη χώρα.
(*) ΕΕ L 212 της 21. 7. 1982, σ. 48.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Μαρτίου 1999.

Labels: 3
17
5